**JEŽEK**

MAMA JEŽEVKA IN SINKO

GRESTA NA SPREHOD.

MALI JEŽEK VES ČAS TOŽI:

»JOJME, KAKŠNA POT.

TRNJE BODE ME V PODPLATE,

KO BI VSAJ IMEL COPATE.«

TOŽBA GANE DOBRO MAMO,

PA GA VZAME ŠTUPORAMO.

»JOJME MAMA TVOJ KOŽUŠČEK,

PIKA ME PREVEČ V TREBUŠČEK.

BREZ ZAMERE MAMA VEŠ,

DAJ ME DOL, GREM RAJE PEŠ.«

**OJ, DOBRI DEDEK MRAZ**

PRIŠLA JE ZIMA, Z ZIMO SNEG
IN S SNEGOM DEDEK MRAZ.

ZAPREGLI PALČKI SO SANI
SE PRIPELJALI V VAS.

TU ŽE ČAKALI MALČKI SO
IN PELI NA VES GLAS:

SMO KOMAJ PRIČAKALI TE,
OJ, DOBRI DEDEK MRAZ.

**PRVI SNEG**

ZJUTRAJ, KO ŠE MUCEK SPANČKA,
ŽE PO VRTU SKAČE ANČKA.
DANES JE RES DOBRE VOLJE,
SAJ JE SNEG POBELIL POLJE.

VES DAN SE LOVI PO SNEGU,
SANKA Z MIHCEM SE PO BREGU.
LIČKA JABOLKA SO RDEČA,
NOSEK NJEN LEDENA SVEČA.

KO PA LUNICA POSIJE,
PUNČKA V KOŽUH SE ZAVIJE.
ENA, DVE IN NAŠA ANČKA
V TOPLI POSTELJICI ŽE SPANČKA.

**Z AVTOBUSOM K TETI**

TU, TU, TU PO CESTI,
TRIKRAT NAOKROG,
AVTOBUS NAS PELJE
K TETI V ZALI LOG.

TETA V ZALEM LOGU
SEDEM PUTK IMA,
OSEM BELIH ZAJČKOV
IN KOZLIČKA DVA.

**KJE JE LUNA**

KJE JE LUNA,
KJE JE LUNA,
SONCE SE NA GLAS JEZI.
JAZ BOM VSAK ČAS ZATONILO,
LUNE OD NIKODER NI.

HEJ, OBLAČEK,
HEJ, OBLAČEK,
TI POGLEJ, KAJ SE GODI!
MAR ZASPANKA ŠE NI VSTALA,
ALI DRUGE IMA SKRBI?

JE POKUKAL,
JE POKUKAL
BEL OBLAČEK ZA GORO
IN ZASLIŠAL IN ZASLIŠAL
LUNO TARNATI TAKO:

JOJME, JOJME,
JOJME, JOJME,
ZOB MODROSTNI ME BOLI,
DANES BOM DOMA OSTALA,
ZEMLJA PA NAJ BO V TEMI

**ABRAHAM MA SEDEM SINOV**

ABRAHAM MA SEDEM SINOV,

SEDEM SINOV ABRAHAM;

VSI SO JEDLI, VSI SO PILI,

VSI SO DELALI TAKO:

VSI TAKO, VSI TAKO,

VSI SO DELALI TAKO,

VSI SO DELALI TAKO.

# SNEŽINKE

ČISTO, ČISTO TIHO STOPAJO COPATKI.

GAZIJO PO SNEGU TRIJE MAJHNI ŠKRATKI.

DOMEK JE ŠE DALEČ,ZEBE JIH V UŠESA,

HUDA TETA ZIMA,

NANJE SNEG POTRESA.

PRVI SE ZMRDUJE:«SNEG JE HUDA REČ!«

DRUGI OBUPUJE: »KJE JE NAŠA PEČ?«

TRETJI NE POSLUŠA,

V ŽEP LOVI SNEŽINKE,

RAD BI SI NAJLEPŠO SPRAVIL

MED SPOMINKE.

NIČ MU NE POVEJMO, DA SE BO STOPILA,

DA SE V DROBNO KAPLJO KMALU

BO PRELILA.

NAJ OTRESA HLAČKE,

SMEJE SE ČEZ BREG

IN LOVI V ROČICE DROBNI BELI SNEG.

# ŽIVALI JESENI

JEŽEK TEKA, TEKA IN SE KOTALI,

JABOLKA IN HRUŠKE NABADATI HITI,

JABOLKA IN HRUŠKE NABADATI HITI.

MEDVED KOSMATINEC SVOJ BRLOG RAVNA,

Z LISTJEM SI POSTILJA ZASPANO GODRNJA,

Z LISTJEM SI POSTILJA ZASPANO GODRNJA.

URNA VEVERICA SPLEZA NA DREVO,

LEŠNIKE NABIRA ZA ZIMSKO LAKOTO,

LEŠNIKE NABIRA ZA ZIMSKO LAKOTO.

PTICE LASTAVICE ODLETELE SO

V DALJNE TOPLE KRAJE ZDAJ KRILA JIH NESO,

V DALJNE TOPLE KRAJE ZDAJ KRILA JIH NESO.

**ZIMA JE PRIŠLA**

ZIMA JE PRIŠLA, SNEG LETI Z NEBA

JE PUŠČAVA ZEMLJA VSA.

MRAZ PRIHAJA Z NJO,

HUD MOŽAK JE TO,

NAM PA NIČ HUDO NE BO.

MRAZEK PRAVA REČ,

MI GREMO NA PEČ,

PA NE MOREŠ NAM NIČ VEČ.

**BABICA ZIMA**

BABICA ZIMA Z BELO GLAVO KIMA,

KDOR OBLEKE NIMA,

NAJ PRI MENI SE ZGLASI,

TAKOJ PO MERI JO DOBI,

NAJ PRI MENI SE ZGLASI,

TAKOJ PO MERI JO DOBI.

SIVA ROGOVILA SE JE ZGLASILA,

MILO JE PROSILA:

BEL KLOBUČEK RADA BI

IN HALJICO NA GUMBKE TRI,

BEL KLOBUČEK RADA BI

IN HALJICO NA GUMBKE TRI.

**LAČNI VRABČEK**

VRABČEK ČAKA MAMICO,

STSKA SE OB VEJO,

MAMA PO PROSO JE ŠLA

TJA ZA ŽIVO MEJO.

TAM JE VRABCE SREČALA,

DOLGO KLEPETALA,

VSO PROSO ZA SINEKA

SAMA POZOBALA.

**KOS IN SNEŽAK**

SE VSEDEL JE KOS,

SNEŽAKU NA NOS

IN KLJUNIL KORENČEK RUMEN.

TI KOS SI BEDAK,

ZAVPIJE SNEŽAK

IZGINI, ČE NE BOŠ TEPEN.

OD TAKRAT PA KOS,

NE SEDA NA NOS,

SE HUDIH SNEŽAKOV BOJI,

BI RAD ŠE ŽIVEL,

SI ŽVIŽGAL IN PEL,

IN ČAKAL POMLADNE BI DNI.

**KOSTANJČEK ZASPANČEK**

KOSTANJČEK, ZASPANČEK

NA VEJI VISI.

ZAVIT VES V JEŽICO

PRAV SLADKO ŠE SPI.

TEDAJ PA ZAPIHA

VANJ VETER MOČAN,:

“KOSTANJČEK ZASPANČEK

JESEN JE, NA PLAN.”

**JABOLKO**

JABOLKO RDEČE HEJ,

KJE SI ZRASLO MI POVEJ!

TAM NA JABLANI KOŠATI

BOŽAL ME JE SONČEK ZLATI.

ZDAJ ME PA NIKAR NE GLEJ,

BRŽ UMIJ ME IN POJEJ!

**ZAJČEK REPKO**

SEM REPKO ZAJČEK MLAD,

SI ZOBKE ČISTIM RAD,

POSEBNO ŠE ZVEČER

S KRTAČKO VENOMER.

MI ZA KOLAČKE NI,

LE REPA MI DIŠI.

MOJ DOM STA DOL IN BREG,

ZOBJE KOT BELI SNEG.

**DESET PRSTKOV**

DESET PRSTKOV IMAM.

NAJ VAM POKAŽEM,

KAJ Z NJIMI ZNAM?

SKOČIJO LAHKO VISOKO

ALI PADEJO GLOBOKO.

ZRASTEJO LAHKO V DREVO

ALI V STOLPNICO: TAKO!

V MLINU MOKO MELJEJO,

SE S KOLESOM PELJEJO.

SONCE SO, KI K NAM POSIJE

IN ZVEČER POD SVET SE SKRIJE.

OH, KAKO SEM ŽE ZASPAN,

JUTRI ČAKA ME NOV DAN!

**MAMIN SMEHLJAJ**

ZDRAVNICA POSTALA BOM, KO BOM VELIKA,

TRDNO SEM SKLENILA, TAKO BO PA PIKA,

POZDRAVILA MAMAM BOM ŽULJAVE ROKE,

DA SPET BODO BOŽALE SVOJE OTROKE.

NAJLEPŠI NA SVETU JE MAMIN SMEHLJAJ,

NE ENEGHA TISOČ, POLJUBČKOV MI DAJ,

EDINO TI MAMA TOLAŽIT ME ZNAŠ,

POVEJ MI ŠE STOKRAT, DA RADA ME IMAŠ.

LEPO MI TAKRAT JE KO MAMA SE SMEJE,

KO K SEBI ME STISNE V NAROČJU OGREJE,

TAKRAT NE BOJIM SE, SAJ VEM NISEM SAMA

IN KO BOM VELIKA BOM TUDI JAZ MAMA.

NAJLEPŠI NA SVETU JE MAMIN SMEHLJAJ,

NE ENEGHA TISOČ, POLJUBČKOV MI DAJ,

EDINO TI MAMA TOLAŽIT ME ZNAŠ,

POVEJ MI ŠE STOKRAT, DA RADA ME IMAŠ.

**ODPRI – ZAPRI**

ODPRI-ZAPRI, ODPRI-ZAPRI,

ZAPLOSKAJ EN, DVA, TRI.

ODPRI-ZAPRI, ODPRI-ZAPRI,

V NAROČJE DAJ DLANI.

LEZI,LEZI KAKOR BIBA,

BRADO POŽGEČKAJ,

A KO USTA SE ODPREJO

HAAAMMMMM

HITRO STECI SPET NAZAJ.

**PESEM PRIJATELJSTVA**

SEM JAZ, SEM JAZ,

 SEM JAZ GRADIM PRIJATELJSTVO,

SEM JAZ, SEM JAZ,

 SEM JAZ GRADIM PRIJATELJSTVO,

SEM JAZ, SEM JAZ,

 SEM JAZ GRADIM PRIJATELJSTVO,

SEM JAZ GRADIM PRIJATELJSTVO.

POJDI KAMOR KOLI, POJDI VSEPOVSOD

A V SRCU SVOJEM GRADI SI PRIJATELJSTVO.

POJDI KAMORKOLI, POJDI VSEPOVSOD

A V SRCU SVOJEM GRADI SI PRIJATELJSTVO.

SI TI, SI TI,

 SI TIGRADIŠ PRIJATELJSTVO,

SI TI, SI TI,

 SI TIGRADIŠ PRIJATELJSTVO,

SI TI, SI TI,

 SI TIGRADIŠ PRIJATELJSTVO,

SI TIGRADIŠ PRIJATELJSTVO.

 POJDI KAMOR KOLI, POJDI VSEPOVSOD

A V SRCU SVOJEM GRADI SI PRIJATELJSTVO.

POJDI KAMORKOLI, POJDI VSEPOVSOD

A V SRCU SVOJEM GRADI SI PRIJATELJSTVO.

SMO MI, SMO MI,

 SMO MI GRADIMO PRIJATELJSTVO,

SMO MI, SMO MI,

 SMO MI GRADIMO PRIJATELJSTVO,

SMO MI, SMO MI,

 SMO MI GRADIMO PRIJATELJSTVO,

SMO MI GRADIMO PRIJATELJSTVO.

.

POJDI KAMOR KOLI, POJDI VSEPOVSOD

A V SRCU SVOJEM GRADI SI PRIJATELJSTVO.

POJDI KAMORKOLI, POJDI VSEPOVSOD

A V SRCU SVOJEM GRADI SI PRIJATELJSTVO.

**PRIJATELJ**

PRAVI PRIJATELJ, VEDNO POMAGA

IN SE NE HVALI, ČE ME PREMAGA.

PRAVI PRIJATELJ MI VIDI V SRCE

IN BREZ OVINKOV RESNICO POVE.

PRIJATELJA NAJTI NI VEDNO LAHKO,

ČE SAM SE NE TRUDIŠ, GA K TEBI NE BO!

**PETER CVIKEL**

PETER CVIKEL IMA PECIKEL,

ZNAMKE PARTIZAN,

Z NJIM SE PELJE VSE NEDELJE,

GOR ČEZ HRIB IN PLAN.

Z NOGO MELJE, KO SE PELJE,

Z ROKO SMER RAVNA,

ČE PA KDO MU JE NAPOTI,

Z ZVONČKOM POCINGLJA.

CINCIN.

**KROKODIL MURIMIR**

KROKODIL MURIMIR, JEDEL JE KROMPIR,

KO KROMPIRJA VEČ NI BLO, JOKAL JE TAKO:

KROMPIIIIIIIIRRRRRRR.

KROKODIL MURIMIR, JEDEL JE SOLATO,

KO SOLATE VEČ NI BLO, JOKAL JE TAKO:

SOLAAAATOOOOO.

KROKODIL MURIMIR, JEDEL JE ČOKOLADO,

KO ČOKOLADE VEČ NI BLO, JOKAL JE TAKO:

ČOKOOOOLAAADOOOO.

**KONJENIKI**

ŽIVEL JE KONJENIK,

NA ISKREM ČRNEM VRANCU,

JAHAL JE SKOZ NOČ

KOT BLISK IN KOT VIHAR.

KONJENIKI ZA MANO V GALOP

Z DESNO ROKO, Z LEVO ROKO.

ŽIVEL JE KONJENIK,

NA ISKREM ČRNEM VRANCU,

JAHAL JE SKOZ NOČ

KOT BLISK IN KOT VIHAR.

KONJENIKI ZA MANO V GALOP

Z DESNO ROKO, Z LEVO ROKO,

Z DESNO NOGO, Z LEVO NOGO.

ŽIVEL JE KONJENIK,

NA ISKREM ČRNEM VRANCU,

JAHAL JE SKOZ NOČ

KOT BLISK IN KOT VIHAR.

KONJENIKI ZA MANO V GALOP

Z DESNO ROKO, Z LEVO ROKO,

Z DESNO NOGO, Z LEVO NOGO,

Z RITKOOO.

ŽIVEL JE KONJENIK,

NA ISKREM ČRNEM VRANCU,

JAHAL JE SKOZ NOČ

KOT BLISK IN KOT VIHAR.

KONJENIKI ZA MANO V GALOP

Z DESNO ROKO, Z LEVO ROKO,

L DESNO NOGO, Z LEVO NOGO,

Z RITKOOO, Z GLAVOOO.